CELEX: 32018D0749
Language: sk
Date: 2018-05-18 00:00:00
Title: Vykonávacie rozhodnutie Komisie (EÚ) 2018/749 z 18. mája 2018 o uznaní správy Chorvátska obsahujúcej typické emisie skleníkových plynov z pestovania poľnohospodárskych surovín v súlade so smernicou Európskeho parlamentu a Rady 2009/28/ES

22.5.2018   
            
            
               SK
            
            
               Úradný vestník Európskej únie
            
            
               L 125/12
            
         VYKONÁVACIE ROZHODNUTIE KOMISIE (EÚ) 2018/749
   z 18. mája 2018
   o uznaní správy Chorvátska obsahujúcej typické emisie skleníkových plynov z pestovania poľnohospodárskych surovín v súlade so smernicou Európskeho parlamentu a Rady 2009/28/ES
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (1), a najmä na jej článok 19 ods. 4,
   keďže:
   
               (1)
            
            
               Chorvátsko predložilo 1. apríla 2016 správu o výsledkoch výpočtov emisií skleníkových plynov z pestovania repky olejnej. Výpočty boli vykonané za región pevninskej časti Chorvátska úrovne NUTS 2, kde sa repka olejná pestuje.
            
         
               (2)
            
            
               Po preskúmaní správy, ktorú predložilo Chorvátsko, Komisia dospela k záveru, že spĺňa podmienky stanovené v smernici 2009/28/ES, ktoré členskému štátu EÚ umožňujú použiť typické hodnoty za menšiu zemepisnú oblasť ako tú, ktorá sa použila pri výpočte určených hodnôt: údaje z tejto správy sa týkajú emisií z pestovania poľnohospodárskych surovín (repky olejnej); možno očakávať, že typické emisie skleníkových plynov z pestovania repky olejnej budú nižšie alebo rovnaké ako emisie, ktoré sa predpokladali pri výpočte príslušných určených hodnôt a o týchto typických emisiách skleníkových plynov bola Komisii podaná správa.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Výboru pre trvalú udržateľnosť biopalív a biokvapalín,
            
         PRIJALA TOTO ROZHODNUTIE:
   Článok 1
   Komisia sa domnieva, že správa, ktorú Chorvátsko predložilo na uznanie 1. apríla 2016, obsahuje presné údaje na účely merania emisií skleníkových plynov spojených s pestovaním repky olejnej v regiónoch pevninskej časti Chorvátska úrovne NUTS 2 na účely článku 17 ods. 2 smernice 2009/28/ES. Zhrnutie údajov zo správy sa uvádza v prílohe.
   Článok 2
   Toto rozhodnutie platí päť rokov. Ak sa obsah alebo okolnosti správy predloženej na uznanie Komisii 1. apríla 2016 zmení tak, že by to mohlo mať vplyv na podmienky, ktoré sa vyžadujú na účely uznania podľa článku 1, takéto zmeny sa bezodkladne oznámia Komisii. Komisia posúdi oznámené zmeny s cieľom zistiť, či sa v správe naďalej poskytujú presné údaje.
   Článok 3
   Komisia môže toto rozhodnutie zrušiť, ak sa jasne preukáže, že správa už neobsahuje presné údaje na účely merania emisií skleníkových plynov spojených s pestovaním repky olejnej v Chorvátsku.
   Článok 4
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 18. mája 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 16.
   
      PRÍLOHA
      Emisie skleníkových plynov pochádzajúce z pestovania repky olejnej v Chorvátsku:
      
                  Vstupy
               
               
                  Emisie skleníkových plynov v
                  kg ekvivalentu CO2/ha
               
               
                  Emisie skleníkových plynov v
                  kg ekvivalentu CO2/trepky olejnej
                  
               
               
                  Emisie skleníkových plynov v
                  g ekvivalentu CO2/MJFAME
                  
               
            
                  Dusíkaté hnojivo
               
               
                  245,7
               
               
                  87,75
               
               
                  3,702
               
            
                  Hnojivo s obsahom P2O5
                  
               
               
                  25,28
               
               
                  9,028
               
               
                  0,381
               
            
                  Hnojivo s obsahom K2O
               
               
                  46,08
               
               
                  16,45
               
               
                  0,694
               
            
                  Osivo
               
               
                  2,2
               
               
                  0,785
               
               
                  0,033
               
            
                  Prípravky na ochranu rastlín
               
               
                  13,5
               
               
                  4,82
               
               
                  0,203
               
            
                  Nafta
               
               
                  219,5
               
               
                  78,39
               
               
                  3,307
               
            
                  Emisie N2O na poli
               
               
                  787,4
               
               
                  281,21
               
               
                  11,86
               
            
                  SPOLU
               
               
                  1 339,66 
               
               
                  478,45
               
               
                  20,18